PolyAgent/wiki_georgian_en_parallel_20231101 huggingface dataset:
Did You Know That There's a Tunnel Under Ocean Blvd

Did You Know That There's a Tunnel Under Ocean Blvd
„Did You Know That There's a Tunnel Under Ocean Blvd“ — ამერიკელი მომღერალ ლანა დელ რეის მეცხრე სტუდიური ალბომი, რომელიც გამოვიდა 2023 წლის 24 მარტს. დელ რეიმ დისკისთვის მასალის წერა დაიწყო 2021 წლის შემოდგომაზე Blue Banisters-ის გამოშვებამდე. მის იმდროინდელ პარტნიორ მაიკ ჰერმოსასთან ერთად მათ დაწერეს რამდენიმე სიმღერა, რის შემდეგაც ჯეკ ანტონოფი, დრიუ ერიქსონი და ზაკ დაუესი მისი ბოლო ნამუშევრების მთავარი პროდიუსერები, შეუერთდნენ ალბომზე მუშაობას. წერის პროცესში ლანა ხშირად მიმართავდა „მედიტატიური სპონტანური სიმღერის“ ტექნიკას. ჩაწერა ძირითადად ლოს-ანჯელესში ხდებოდა და დასრულდა 2022 წლის შემოდგომაზე. ალბომის სათაური არის მინიშნება მიტოვებულ ჯერგინსის გვირაბზე, რომელიც მდებარეობს ქ. ლონგ-ბიჩში, კალიფორნია. სიმღერები არის ინდი პოპის, ფოლკისა და საორკესტრო პოპის სტილში შესრულებული და სესხულობს ტრაპის, გოსპელისა და რეპის ელემენტებსაც. ჩანაწერში ფართოდ გამოიყენებოდა ფორტეპიანო, სიმებიანი და დასარტყამი საკრავები.
ალბომები ჯეკ ანტონოფის პროდიუსერობით
Polydor Records-ის ალბომები
ლანა დელ რეის ალბომები
Interscope Records-ის ალბომები
თეოდორა

თეოდორა („ღვთის საჩუქარი“) შეიძლება აღნიშნავდეს ერთ-ერთ შემდეგ პიროვნებათაგანს:
თეოდორა — ბიზანტიის დედოფალი (დ. დაახ. 500 — გ. 548)
მართალი დედოფალი თეოდორა — ბიზანტიის იმპერატორ თეოფილეს მეუღლე (830—842 წლებში)
თეოდორა დიდი კომნენოსი — ტრაპიზონის იმპერიის მერვე იმპერატორი 1284—1285 წწ.
140-იანები

140-იანები
პოლიტიკა
ეკონომიკა
კულტურა
ლაგოა-ალეგრი

ლაგოა-ალეგრი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტერეზინის შემადგენლობაში.
2010 წლის მონაცემებით, მოსახლეობა 8 008 ადამიანს შეადგენდა, მოსახლეობის სიმჭიდროვე 20.29 კმ²-ზე. ფართობი 394 661 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
ტკაცუნა ხოჭოები

ტკაცუნა ხოჭოები, მავთულა ხოჭოები — ხოჭოების ოჯახი. მათი სხეულის სიგრძე 2-50, უფრო ხშირად 7-20 მმ-ს აღწევს. წინა მკერდზე აქვთ გამონაზარდი, რომლის მეშვეობითაც ზურგზე დაცემული ხოჭო ტკაცუნით გადმობრუნდება ხოლმე. ოჯახში 10 000-ზე მეტი სახეობაა. გავრცელებულია მთელ დედამიწაზე. საქართველოში უმთავრესი მავნებლებია: ველის — მუქი, ყირიმული ზოლებიანი; ნათესის — მიხაკისფერი და სხვ. ტკაცუნა ხოჭოები, რომლებიც აზიანებენ პურეულ მარცვლოვნებს, თამბაქოს, შაქრის ჭარხალს, მზესუმზირას, ვაზს, ბამბას, საკვებ ბალახებსა და სხვა კულტურებს.
ლიტერატურა
ხოჭოები
Camponotus gombaki

Camponotus gombaki — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
7 აგვისტო

7 აგვისტო — გრიგორიანული კალენდრის 219-ე დღე (ნაკიან წლებში – 220-ე დღე). წლის ბოლომდე დარჩენილია 146 დღე.
დღის მოვლენები
1819 : სიმონ ბოლივარის (სურათზე) ტრიუმფალური გამარჯვება ბოიაკას ბრძოლაში ესპანეთთან.
1944 : აი-ბი-ემი ქმნის პირველ პროგრამირებულ კალკულატორს, ცნობილი როგორც ჰარვარდ მარკ I.
1947 : თურ ჰეიერდალი საკუთარ რაფტზე 101 დღეში ჰკვეთს წყნარ ოკეანეს.
1960 : კოტ-დ’ივუარმა დამოუკიდებლობა გამოაცხადა საფრანგეთისაგან.
1965 : სინგაპური განდევნილ იქნა მალაიზიის ფედერაციიდან.
1976 : ვიკინგის პროგრამა - ვიკინგ 2 მარსის ორბიტაში შედის.
1995 : ოპერაცია შტორმი ოფიციალურად დასრულებულად გამოცხადდა ხორვატიის სრული გამარჯვებით სერბ სეპარატისტთა ძალებზე.
1998 : ტერორისტები აფეთქებენ აშშ-ის საელჩოებს ტანზანიასა და კენიაში. მოკლულ იქნა 224, ხოლო მძიმედ დაშავდა 4500 ადამიანი.
2008 : ცხინვალის რეგიონში ოს სეპარატისტთა და საქართველოს შეიარაღებულ ძალებს შორის ინტენსიური საარტილერიო სროლები დაიწყო.
2010 : მეწყერმა განსუს პროვინციაში, ჩინეთში, 1117 ადამიანი იმსხვერპლა, მათგან 627 დაკარგულია.
ამ დღეს დაბადებულნი
317 : კონსტანტინე II — რომის იმპერატორი
1533 : ერსილია ი სუნიგა, ალონსო დე — ესპანელი პოეტი (გ.1594)
1876 : მატა ჰარი — ნიდერლანდელი ჯაშუში (გ.1917)
1907 : ჟავორონკოვი, ნიკოლოზ — საბჭოთა ეპოქის ქიმიკოსი (გ.1990)
1955 : სოროკინი, ვლადიმირ — რუსი მწერალი
1958 : დიკინსონი, ბრიუს — ინგლისელი მომღერალი (ჯგუფი Iron Maiden)
1966 : უეილსი, ჯიმი — ვიკიპედიის დამფუძნებელი, ვიკიმედიის ფონდის პრეზიდენტი
ამ დღეს გარდაცვლილნი
461 : მაიორიანი — რომის იმპერატორი
479 : იურიაკუ — იაპონიის იმპერატორი
1834 : ჟაკარი, ჟოზეფ მარი — ფრანგი ფეიქარი და გამომგონებელი.
1855 : არისტა, მარიანო — მექსიკის პრეზიდენტი 1851-1853 (დ.1802)
1921 : ბლოკი, ალექსანდრე — რუსი პოეტი
1938 : სტანისლავსკი, კონსტანტინე — რუსი თეატრალური მოღვაწე
1941 : თაგორი, რაბინდრანათ — ინდოელი პოეტი (დ.1861)
1970 : კვინიტაძე, გიორგი — ქართველი სამხედრო მოღვაწე
2008 : ვახუშტი კოტეტიშვილი — ირანისტი, ფოლკლორისტი
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
ღვთისმშობლის დედის წმინდა ანას მიცვალება.
ოლიმპიადა დიაკონისა და ევპრაქსია ქალწული
მეხუთე მსოფლიო კრების ხსენება
აგრეთვე:
კოტ-დ’ივუარი : რესპუბლიკის დღე
კირიბატი : ახალგაზრდობის დღე
სამოა : შრომის დღე
იხილეთ აგრეთვე
სხვა თვეები:
0807
ფონსეკა (ლა-გუახირა)

ფონსეკა (ლა-გუახირა)
ფონსეკა — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 167 მეტრზე. 2005 წლის მონაცემებით, მოსახლეობა 26 881 ადამიანს შეადგენდა, სიმჭიდროვე 37.39 ადამიანი კმ²-ზე. ფართობი 719 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ლა-გუახირის დეპარტამენტის მუნიციპალიტეტები და ქალაქები
ვოლგოგრადის წმინდა ნიკოლოზის ტაძარი

ვოლგოგრადის წმინდა ნიკოლოზის ტაძარი — კათოლიკური ტაძარი ვოლგოგრადში (ძველ ცარიცინში). იგი ააგეს 1899 წელს. ადმინისტრაციულად მიეკუთვნება სარატოვის წმინდა კლიმენტის ეპარქიის ასტრახანის დეკანატს, რომელსაც ხელმძღვანელობს ეპისკოპოსი კლემენს პიკელი. მდებარეობს მისამართზე: ვოლგოგრადი, პრაღის ქუჩა, 14.
ისტორია
პირველი კათოლიკეები თანამედროვე ვოლგოგრადის ოლქის ტერიტორიაზე იყვნენ ვოლგისპირეთის გერმანელები, რომლებიც აქ გამოჩნდნენ XVIII საუკუნის დასასრულს ვოლგისპირეთის გერმანელი გადმოსახლებულების კოლონიზაციის პერიოდში. XIX საუკუნის დასაწყისიდან ცარიცინის მრევლი მიეკუთვნებოდა ხერსონის ეპარქიას, რომელსაც შემდეგ ეწოდა ტირასპოლის კათოლიკური ეპარქია.
კათოლკური ეკლესია ვოლგოგრადში ააგეს 1899 წელს მთავარეპისკოპოს-მიტროპოლიტ ეჟი შემბეკის პირადი სახსრებით. ტაძარი ააგეს გამომწვარი აგურით ქვის ფუნდამენტზე, მთელი ეკლესია მოხატეს და მორთეს. მთავარი საკურთხეველი აკურთხეს ღვთისმშობლის მიძინების სახელზე. კუთხის ეგვტერები აკურთხეს ღვთისმშობლისა და წმინდა სტანისლავის სახელებზე. 1917 წლისათვის ცარიცინის კათოლიკური მრევლი მოიცავდა 600 ადამიანს.
1930-იან წლებში საბჭოთა ხელისუფლებამ ეკლესია დახურა და გაძაცვა. 1935 წელს შენობაში განათავსეს სკოლა, შემდეგ კი - კლუბი. XX საუკუნის 80-იან წლებში ეკლესიის შენობა ისე მოძველდა, რომ დადგა მისი დანგრევისა და მის ადგილზე ახალგაზრდობის ტექნიკის სახლის მშენებლობის საკითხი. 1990-იანი წლებიდან რუსეთში კათოლიკური ეკლესიის მოქმედების ნორმალიზაცია დაიწყო. 1991 წლის 19 აგვისტოს დარეგისტრირდა ვოლგოგრადის კათოლიკური თემი.1992 წლის 9 იანვარს ნახევრადდანგრეულ მდგომარეობაში მყოფი ტაძარი გადაეცა კათოლიკურ ეკლესიას. შენობის რესტავრაცია მიმდინარეობდა ხუთი წელი, 1997 წლის 4 მაისს ეკლესია აკურთხეს წმინდა ნიკოლოზ საკვირველთმოქმედის სახელზე. 1999 წელს საზეიმოდ აღნიშნეს ტაძრის დაარსების 100 წლისთავი.
თემში მოღვაწეობს საქველმოქმედო ორგანიზაცია „კარიტასი“ და კათოლიკური მოძროაბა „ასოციაცია იოანე XXIII“.
ტაძარში დაცულია ნიკოლოზ საკვირველთმოქმედის სხეულის წმინდა ნაწილი, რომელიც ჩამოტანლია იტალიის ქალაქ ბარიდან.
არქიტექტურა
ტაძარი აგებულია გამომწვარი აგურით ფსევდორუსულ არქიტექტურულ სტილში. მთავარი შესასვლელის თავზე სამრეკლოიანი კოშკია გოთიკურ სტილში, რომელიც წვეტით ბოლოვდება.
რესურსები ინტერნეტში
Приход Святого Николая, Волгоград
Приход Святого Николая, Санкт-Петербургский Католический Информационно-просветительский Центр
სქოლიო
რუსეთის კულტურული მემკვიდრეობის ძეგლები ვოლგოგრადის ოლქში
რუსეთის კათოლიკური ტაძრები
ვოლგოგრადის ღირსშესანიშნაობები
ბრაზილია 1956 წლის ზაფხულის ოლიმპიურ თამაშებზე

ბრაზილია 1956 წლის ზაფხულის ოლიმპიურ თამაშებზე
ბრაზილიამ ზაფხულის ოლიმპიურ თამაშებზე მეშვიდედ იასპარეზა 1956 წელს, ავსტრალიის ქალაქ მელბურნსა და შვედეთის დედაქალაქ ჰელსინკიში. ამ თამაშებზე მათ მხოლოდ ერთი ოქროს მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1956 წლის ზაფხულის ოლიმპიურ თამაშებზე
ბრაზილია ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
გურამ გუგენიშვილი

გურამ გუგენიშვილი (23 ივლისი, 1986, თბილისი — 9 ნოემბერი, 2014) — ქართველი მებრძოლი შერეულ ორთაბრძოლებში, პროფესიონალურ დონეზე გამოდიოდა 2007—2014 წლებში. M-1 Challenge-ის პირველი ჩემპიონი მძიმე წონაში (2010), ცნობილია რუსი მაქსიმ გრიშინისა და ამერიკელი კენი გარნერის დამარცხებით. დაიღუპა ავტოკატასტროფაში.
ბიოგრაფია
გურამ გუგენიშვილი 1986 წლის 23 ივლისს თბილისში დაიბადა. 13 წლის ასაკში დაიწყო ვარჯიში თავისუფალ ჭიდაობაში. მომდევნო სამი წლის განმავლობაში მოახერხა საქართველოს ეროვნული ჩემპიონატის მოგება და ასევე გახდა სპორტის ოსტატი, თუმცა, სერიოზული დაზიანების გამო იძულებული გახდა დაესრულებინა მოჭიდავის კარიერა.
იძულებითი შესვენების დროს ბედი სხვადასხვა საბრძოლო სახეობაში სცადა. გახდა მსოფლო ჩემპიონი უნივერსალურ ბრძოლაში, შევიდა საბრძოლო სამბოს მსოფლო ჩემპიონატის პრიზიორთა შორის. 2007 წლიდან დაიწყო ასპარეზობა შერეულ ორთაბრძოლებში.
მისი წარმატებები 2009 წელს დაიწყო, როდესაც კარიერის დასაწყისში გულშემატკივარს ზედიზედ მოგებული 11 ორთაბრძოლით დაამახსოვრა თავი. გუგენიშვილმა თავდაპირველად მოიგო M-1 Ukraine-ის, შემდეგ M-1 Selection Western Europe, რამაც სააშუალება მისცა M-1 Challenge-ის ტურნირში მიეღ მონაწილეობა. M-1 Challenge-ს ტიტულის მოპოვებაში ქართველს ამერიკელი კენი გარნერი ეცილებოდა რომელმაც აშშ-ის შესარჩევ ტურნირში გაიმარჯვა. გუგენიშვილმი გარნერს რთული ილეთი „გილიოტინა“ ჩაუტარა და ამერიკელმა გონება დაკარგა. ამდენად, M-1 Challenge-ის ისტორიაში პირველი ჩემპიონი მძიმე წონაში.
2011 წლის მარტში გუგენიშვილმა წარმატებით დაიცვა თავისი საჩემპიონო ქამარი რუსი მაქსიმ გრიშინისგან. ქამრის მეორეჯერ დაცვა გურამმა ტრავმის გამო ვერ შეძლო და ჩემპიონი გარნეტი გახდა. გამოჯანმრთელების შემდეგ, 2012 წლის ივნისში გარნეტს გუგენიშვილი კვალვა შეხვდა რინგზე და დამარცხდა. 2012 წლის ბოლოს გუგენიშვილმა კვლავ სცადა ჩემპიონის ტიტულის დაბრუნება, მაგრამ წარუმატებლად: მესამე ბრძოლა გარნეტმა მოიგო..
წლინახევრიანი უქმობის შემდეგ, რაც ტრავმით იყო გამოწვეული, საბრძოლო მიმართულება M-1 Challenge-ის ყოფილი ჩემპიონი გურამ გუგენიშვილი რინგს დაუბრუნდა და პირველი გამარჯვებაც იზეიმა.
27 წლის ქართველი მებრძოლი იაპონიაში გამართულ ტურნირზე Inoki Genome Fight 1 ავსტრალიელ ვეტერან ტონი ბონელოს (16 მოგება, 2 მარცხი) დაუპირისპირდა და აშკარა უპირატესობით იმარჯვა. შერკინების დაწყებიდან 03:34 წუთი იყო გასული, როდესაც ქართველის სასარგებლოდ ტექნიკური ნოკაუტი დაიქსირდა. მომდევნო წლის იანვარში მას იაპონიაში კიდევ ერთი ორთაბრძოლა ელოდა, რის შემდეგაც M-1 Challenge-ის ბრძოლებს უნდა დაბრუნებოდა, მაგრამ 9 ნოემბერს გუგენიშვილი ავტოკატასტროფაში დაიღუპა.
2015 წლის თებერვალში თბილისის სპორტის სასახლეში შერეულ ორთაბრძოლებში M-1-ის 55-ე ეტაპი ჩატარდა, რომელიც ტრაგიკულად დაღუპული ქართველი სპორტსმენის გურამ გუგენიშვილის ხსოვნას მიეძღვნა.
ММА სტატისტიკა (12-2)
სქოლიო
დაბადებული 1986
გარდაცვლილი 2014
პანგანიბანი (კატანდუანესი)

პანგანიბანი (კატანდუანესი)
პანგანიბანი (ოფიციალურად პანგანიბანის მუნიციპალიტეტი) ― მეხუთე კლასის მუნიციპალიტეტი კატანდუანესის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 9 713 ადამიანს შეადგენს. მოიცავს 23 ბარანგაის.
კლიმატი
რესურსები ინტერნეტში
Philippine Census Information
სქოლიო
კატანდუანესის მუნიციპალიტეტები
ვიტორიო ამადეო II

ვიტორიო ამადეო II ფრანჩესკო (დ. 14 მაისი, 1666, ტურინი, — გ. 31 ოქტომბერი, 1732, რივოლი) — სალუცოს და მონფერატოს მარკიზი, აოსტას, მორიანას და ნიცას გრაფი, პიემონტის პრინჩიპე (თავადი) და სავოიის ჰერცოგი 1675-1720 წლებში,სიცილიის მეფე 1713–1720 წლებში და სარდინიის პირველი მეფე 1720–1730 წლებში.
ბიოგრაფია
ვიტორიო ამადეო სავოიის ჰერცოგ კარლო ემანუელე II-სა და მისი მეუღლის, მარია ბატისტას ვაჟი იყო. მამის გარდაცვალების შემდეგ 1675 წელს იგი სავოიის ჰერცოგი გახდა. პირველი მმართველობა გაგრძელდა 1720 წლამდე. 1713 წელს იგი სიცილიის მეფედ ეკურთხა, ვინაიდან ესპანეთის მემკვიდრეობისათვის ომის დასრულების შემდეგ უტრეხტის ზავის მიხედვით სიცილია სავოიას გადაეცა. ვიტორიო ამადეომ სიცილიის ტახტზე უარი თქვა, მას შემდეგ რაც იგი კუნძულ სარდინიის სანაცვლოდ გადასცა ჰაბსბურგებს. 1720 წელს ვიტორიო ამადეო სარდინიის პირველ მეფედ ეკურთხა.
ვიტორიო ამადეო II დაქორწინებული იყო ანა დ’ორლეანზე, რომელთანაც შეეძინა შვილები:
მარია ადელაიდე სავოიელი (დ. 6 დეკემბერი 1685 — გ. 12 თებერვალი 1712), ბრეტანის ჰერცოგინია
მარია ანა (დ. 14 აგვისტო 1687 — გ. 5 აგვისტო 1690), სარდინიის პრინცესა
მარია ლუიზა სავოიელი (დ. 17 სექტემბერი 1688 — გ. 14 თებერვალი 1714), ესპანეთის დედოფალი, ფელიპე V-ის მეუღლე
ვიტორიო ამადეო (დ. 6 მაისი 1699— გ. 22 მარტი 1715), სარდინიის პრინცი
კარლო ემანუელე III (დ. 27 აპრილი 1701 —გ. 20 თებერვალი 1773), პიემონტ-სარდინიის მეფე
ემანუელე ფილიბერტო (დ. 1 დეკემბერი 1705 — გ. 19 დეკემბერი 1705), ჰერცოგი დე შაბლე
გარდა ამისა ვიტორიო ამადეო II-ს 2 უკანონო შვილი ჰყავდა:
ვიტორია ფრანჩსკა (დ. 9 თებერვალი 1690 — გ. 8 ივლისი 1766), ჰერცოგინია დე სავოია-კარინიანი
ვიტორიო ფრანჩესკო
იხილეთ აგრეთვე
სარდინიის მეფეთა სია
ლიტერატურა
Bertolotti D. Istoria della R. Casa di Savoia : [итал.]. — Milano : Antonio Fontana, 1830. — 301 p.
სავოიის ჰერცოგები
სარდინიის მეფეები
სიცილიის მეფეები
დაბადებული 14 მაისი
დაბადებული 1666
გარდაცვლილი 31 ოქტომბერი
გარდაცვლილი 1732
გენერალისიმუსები
სავოიელთა დინასტია
ტახტიდან გადამდგარი მონარქები
სერეტსე კჰამა

სერეტსე კჰამა (დ. 1 ივლისი, 1921, სეროვე — გ. 13 ივლისი, 1980, გაბორონე, ბოტსვანა) — ბოტსვანის სახელმწიფო მოღვაწე და ქვეყნის პირველი პრეზიდენტი 1966-1980 წლებში ბამანგვატოს ტომის ბელადი.
განათლება
საუნივერსიტეტო იურიდიული განათლება მიიღო სამხრეთ აფრიკის კავშირში, შემდეგ სწავლა განაგრძო ოქსფორდში (დიდი ბრიტანეთი).
კარიერა
1961-1965 წლებში საკანონმდებლო საბჭოს წევრი და ბეჩუანალენდის აღმასრულებელი საბჭოს ორი აფრიკელი წევრიდან ერთ-ერთი იყო. 1962 წლიდან ბოტსვანის დემოკრატიული პარტიის თავმჯდომარე გახდა, 1965-1966 წლებში კი ბეჩუანალენდის პრემიერ-მინისტრი იყო. დამოუკიდებლობის გამოცხადებიდან, 1966 წლის 30 სექტემბრიდან - გარდაცვალებამდე, 1980 წლის 13 ივლისამდე ბოტსვანის რესპუბლიკის პრეზიდენტის თანამდებობა ეკავა.
მისი შვილი იან კჰამა 2008 წლის 1 აპრილს გახდა ბოტსვანის მეოთხე პრეზიდენტი.
რესურსები ინტერნეტში
http://www.penguin.co.uk/nf/Author/AuthorPage/0 1000054429,00.html?sym=QUE .
University of Botswana History Dept: Seretse Khama 1921-1980.
Royalty in Botswana.
ბოტსვანის პრეზიდენტები
ბოტსვანელი პოლიტიკოსები
დაბადებული 1 ივლისი
დაბადებული 1921
გარდაცვლილი 13 ივლისი
გარდაცვლილი 1980
პავიასი

პავიასი — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-პალანსიის კომარკის შემადგენლობაში. ფართობი — 14,41 კმ². მოსახლეობა — 68 კაცი (2020 წ.).
იხილეთ აგრეთვე
კასტელიონის მუნიციპალიტეტები
რესურსები ინტერნეტში
პავიასის მუნიციპალიტეტის ოფიციალური საიტი
სქოლიო
კასტელიონის მუნიციპალიტეტები
ლოს-ალტოსი

ლოს-ალტოსი
ტოპონიმი ლოს-ალტოსი შეიძლება აღნიშნავდეს:
ლოს-ალტოსი — ქალაქი არგენტინაში
ლოს-ალტოსი — ქალაქი ესპანეთში
ლოს-ალტოსი — ქალაქი კალიფორნიაში, აშშ.
სან-ანტონიო-დე-ლოს-ალტოსი — ქალაქი მირანდას შტატში, ვენესუელა.
ლოს-ალტოსი — სახელმწიფო ცენტრალურ ამერიკაში 1838—1840 წწ.
მაია შილაკაძე

მაია შილაკაძე (დ. 17 თებერვალი, 1965, თბილისი) — ქართველი აკრობატი. სსრკ სამგზის ჩემპიონი (1979, 1980, 1981). მსოფლიოს თასის გათამაშების ორგზის მეორე პრიზიორი (1981,1984). სსრკ თასის სამგზის მფლობელი (1980, 1981, 1982), მეორე პრიზიორი (1979) და სსრკ მოსწავლეთა XV სპარტაკიადის მეორე პრიზიორი (1978). სსრკ ჩემპიონი ახალგაზრდებს შორის (1979). სსრკ საერთაშორისო კლასის სპორტის ოსტატი. ევროპისა და მსოფლიოს ჩემპიონი (1980, პოზნანი, პოლონეთი).
1987 წელს დაამთავრა საქართველოს ფიზკულტურის ინსტიტუტი.
ძირითადი შედეგები
ლიტერატურა
ელგუჯა ბერიშვილი, ქართული სპორტის ოქროს წიგნი, გვ. 273, თბილისი: პალიტრა L, 2013.
რესურსები ინტერნეტში
მაია შილაკაძე — ქართული სპორტის სტატისტიკა
დაბადებული 17 თებერვალი
დაბადებული 1965
ქართველი აკრობატები
თბილისში დაბადებულები
საბჭოთა კავშირის საერთაშორისო კლასის სპორტის ოსტატები
მ
A Conspiracy of Hope

A Conspiracy of Hope — Amnesty International-ის მოწვეული მუსიკოსების მიერ 1986 წელს გამართული საქველმოქმედო ტურნე. მასში მონაწილეობდნენ U2, სტინგი, ბრაიან ადამსი, პიტერ გებრიელი, ლუ რიდი, ჯოან ბაეზი და ჯგუფი The Neville Brothers. ტურნეს უკანასკნელი სამი კონცერტი მიეძღვნა ჯგუფ The Police-ის დროებით გაერთიანებას.
გალერეა
რესურსები ინტერნეტში
ტურნეს სეტლისტები
U2-ს ტურნეები
The Police-ის ტურნეები
სანტიაგოს რაიონი (იკა)

სანტიაგოს რაიონი (იკა)
სანტიაგოს რაიონი — რაიონი პერუში, იკის რეგიონის იკის პროვინციაში. მდებარეობს ზღვის დონიდან 374 მეტრზე. 2007 წლის მონაცემებით, მოსახლეობა 21 427 ადამიანს შეადგენდა, სიმჭიდროვე 7.7 ადამიანი კმ²-ზე. ფართობი 2 783 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
იკის რეგიონის რაიონები
იკის პროვინციის რაიონები
Ꙑ

Ꙑ, ꙑ — ძველი კირილური ასო.
რესურსები ინტერნეტში
Graphemica (Ꙑ)
Graphemica (ꙑ)
კირილური ასოები
მისან-ველია

მისან-ველია — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის სამხრეთ მეზორეგიონს.
2010 წლის მონაცემებით, მოსახლეობა 34 258 ადამიანს შეადგენდა. ფართობი 651.108 კმ²-ია. მოსახლეობის სიმჭიდროვე 52.61 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
ლუი სებასტიან მერსიე

ლუი სებასტიან მერსიე (დ. 6 ივნისი, 1740, პარიზი — გ. 25 აპრილი, 1814) — ფრანგი მწერალი. იყო დუალისტი, იზიარებდა ჟან-ჟაკ რუსოს იდეებს, აიდეალებდა სოფლურ ყოფას, ქადაგებდა საყოველთაო თანასწორობას, თავს ესხმოდა სალონურ-არისტოკრატულ კულტურას. დრამატურგიაში ილაშქრებდა კლასიცისტური თეატრის წინაააღმდეგ, ქადაგებდა სოციალური დრამის დამკვიდრებას. მისი ნაწარმოებებია რომანი „ველური“ (1746), კრებული „მორალური ზღაპრები“ (1769), უტოპიური რომანი „2440 წელი“ (1770) და სხვა.
ლიტერატურა
დაბადებული 6 ივნისი
დაბადებული 1740
გარდაცვლილი 1814
გარდაცვლილი 25 აპრილი
ფრანგი მამაკაცი მწერლები
ნადოკრის პირველი ეკლესია

ნადოკრის პირველი ეკლესია
ნადოკრის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ნადოკრაში, დგას სოფლის ცენტრში, განეკუთვნება გვიანდელ შუა საუკუნეებს.
ეკლესია დარბაზულია, ნაგებია რიყის ქვით. თაღოვანი შესასვლელი გაჭრილია სამხრეთ კედლის დასავლეთ ნაწილში. ნახევარწრიული აფსიდის ღერძზე გარეთკენ შევიწროვებული სწორკუთხა სარკმელია, რომლის სამხრეთით და ქვემოთ თითო ოთხკუთხა ნიშია. თითო სარკმელია დასავლეთ და ჩრდილოეთ კედლებში. დასავლეთ სარკმელი სწორკუთხაა, ჩრდილოეთისა თაღოვანი. კამარა შეისრული ფორმისაა.
ლიტერატურა
თიანეთის მუნიციპალიტეტის ტაძრები
სეტემან შარვაშიძე

სეტემან შარვაშიძე — აფხაზთა მთავარი დაახლ. 1620-1635 წლებში, მისი ასული თამუნია ცოლად ჰყავდა სამეგრელოს მთავარ ლევან II დადიანს, რომელიც თავის სიმამრთან და მამია გურიელთან ერთად იმერეთის მეფე გიორგი III-ს ებრძოდა.
ლევან დადიანმა თამუნიას ღალატი დასწამა, ცხვირი და ყურები დააჭრა და მამას მიუბრუნა. განრისხებულმა სეტემანმა მარბიელი ლაშქრობა მოაწყო სამეგრელოს წინააღმდეგ, მაგრამ მარცხი განიცადა და 1626 წელს იძულებული გახდა დაზავებულიყო.
ლიტერატურა
აფხაზეთის მთავრები
სეტემან
მარკუს იუნიუს ბრუტუსი (უმცროსი)

მარკუს იუნიუს ბრუტუსი (უმცროსი)
მარკუს იუნიუს ბრუტუს კეპიონი (დ. ძვ. წ. 85 — გ. ძვ. წ. 42) — რომაელი სენატორი და იულიუს კეისრის ერთ-ერთი მკვლელი. რესპუბლიკური ტრადიციების დამცველი; ღრმად განსწავლული ფილოსოფიასა და ისტორიაში.
იულიუს კეისარსა და პომპეუსს შორის ატეხილ ბრძოლაში ამ უკანასკნელის მხარეზე იდგა (მიუხედავად იმისა, რომ მან მამა მოუკლა), რადგან ეგონა, რომ იგი რესპუბლიკის დროშით იბრძოდა. ფარსალოსის ბრძოლაში (ძვ. წ. 48) პომპეუსის განდაგურების შემდეგ კეისარმა შეირიგა და დაიახლოვა. ძვ. წ. 46 წელს ციზალპური გალიის მმართველობა ჩააბარა, ძვ. წ. 44 წელს კი — რომის პრეტორობა. მალე ბრუტუსი (კასიუსთან ერთად) იულიუს კეისრის წინააღმდეგ მიმართული სენატორულ-რესპუბლიკური შეთქმულების მოთავე გახდა.
44 წელს კეისარი მოკლეს (გადმოცემის თანახმად, როდესაც მას მკვლელთა შორის ბრუტუსი დაუნახვს, შუძახია: „შენც ჩემო ბრუტუს!“
თუ „შენც, შვილო ჩემო!“). ამის შემდეგ ბრუტუსმა რომი დატოვა და კასიუსთან ერთად სათავეში ჩაუდგა რესპუბლიკელების ბრძოლას მეორე ტრიუმვირატის (ანტონიუსი, ოქტავიანე, ლეპიდუსი) წინააღმდეგ, დაეუფლა საბერძნეთს, მაკედონიას, მცირე აზიასა და სირიას.
ფილიპის ბრძოლაში (ძვ. წ. 42) დამარცხების შემდეგ მარკუს ბრუტუსმა თავი მოიკლა.
ლიტერატურა
წერეთელი ა., ძველი რომი, ნაწ. 2. თბ., 1961.
რომის პოლიტიკური მოღვაწეები
დაბადებული ძვ. წ. 85
გარდაცვლილი ძვ. წ. 42
ტირანის მკვლელები
ძვ. წ. I საუკუნის რომაელები
იულიუს კეისრის მკვლელები
თელავის საცხოვრებელი სახლი (ღვთისმშობლის 11)

თელავის საცხოვრებელი სახლი (ღვთისმშობლის 11)
თელავის საცხოვრებელი სახლი — არქიტექურული ძეგლი თელავში. მდებარეობს ღვთისმშობლის ქუჩაზე (№ 11). თარიღდება XIX-XX საუკუნეების მიჯნით.
აგურის ერთსართულიანი, ნახევარსარდაფიანი სახლი ქუჩაზე განივი ფასადით გამოდის. ფასადზე სწორკუთხა ფანჯრები და სადარბაზოს ხის კვეთილი, ლითონისცხაურიანი კარია განთავსებული. ღიობების თავზე დეკორატიული, ცრუ, სოლისებრი ქვებია, აგურით გამოყვანილი. მათ ზემოთ დეკორატიული კბილანისებრი ფრიზი მიუყვება. გადახურვა კრამიტისაა. ოთახები ვიწრო შემოსასვლელის გარდიგარდმო, ორ რიგადაა განლაგებული, ინტერიერში ავთენტურობა შენახულია: ძველი დარაბები, კედლის ღუმლები, შელამფული ჭერი და სხვ. ეზოს მხარეს ჭვირულმოაჯირიანი, დაბალი ტერასა-აივანია (განახლებულია ძველი ნახატის მიხედვით). აფრების დეკორი აღარ არსებობს. შენობა დახურულია კრამიტით, სახურავი ოთხკალთაა.
ლიტერატურა
რესურსები ინტერნეტში
თელავის მუნიციპალიტეტის არქიტექტურული ძეგლები
ჰულაგუიანური დირჰემი

ჰულაგუიანური დირჰემი — ყაზან-ყაენის ფულადი რეფორმის შემდეგ ილხანების მიერ მოჭრილი მონეტა (XIII საუკუნის მიწურული). გავრცელებული იყო საქართველოში (ქოდალოს, ყარაღაჯის განძები). მსგავს მონეტებს თბილისის ზარაფხანაშიც ჭრიდნენ.
იხილეთ აგრეთვე
ქართულ-ჰულაგუიანური დირჰემი
ლიტერატურა
ნუმიზმატიკა
მონეტები
წყურვილი სიცოცხლისა (რომანი)

წყურვილი სიცოცხლისა (რომანი)
„წყურვილი სიცოცხლისა“ — ირვინგ სტოუნის ბიოგრაფიული რომანი, ცნობილი მხატვარ ვინსენტ ვან გოგის ცხოვრების შესახებ. 1956 წელს რეჟისორმა ვინსენტ მინელიმ გადაიღო წიგნზე დაფუძნებული ამავე სახელწოდების ფილმი, რომელშიც მთავარ როლს ასრულებს მსახიობი კირკ დაგლასი. ფილმმა ოსკარის ოთხი ნომინაციიდან მოიგო ერთი.
ავტორის ერთ-ერთს მთავარ წყაროდ იქცა მხატვრისა და მისი ძმის, თეო ვან გოგის მიმოწერები, რომელიც გამოიცა სამ ტომად 1927-1930 წლებში. ამ წერილებში ვინსენტი აღწერს მის ნაცნობებთან ურთიერთობებს, საკუთარი თავის ძებნას და ისეთი განთქმული ნამუშევრების შექმნას როგორებიცაა „კარტოფილის მჭამელები“, „მზესუმზირები“, „საწოლი ოთახი არლში“ და სხვა. ავტორმა მოინახულა ის ადგილები, სადაც იმყოფებოდა ვან გოგი და ხვდებოდა მის თანამედროვე მხატვრებს ნიდერლანდებში, ბელგიასა და საფრანგეთში. ავტორის აღიარებით, ნაწარმოებში არსებული ყველა დიალოგი გამოგონილია თუმცა ფაქტები ნამდვილია.
რომანის გამოცემაზე უარი თქვა 17-მა გამომცემელმა და საბოლოოდ გამოიცა 1934 წელს.
რესურსები ინტერნეტში
წყურვილი სიცოცხლისა Presa.ge-ზე
სქოლიო
1934 წლის რომანები
ისტორიული რომანები
ფილმებად ადაპტირებული რომანები
Zrnovci Municipality

Zrnovci Municipality
Zrnovci is a municipality in the eastern part of North Macedonia. Zrnovci is also the name of the village where the municipal seat is found. Zrnovci Municipality is part of the Eastern Statistical Region.
Geography
The municipality borders Vinica Municipality to the east, Kočani Municipality to the north, Češinovo-Obleševo Municipality to the west, and Karbinci Municipality to the south.
Demographics
According to the 2002 census, Zrnovci Municipality has 3,264 residents. Ethnic groups in the municipality:
Macedonians - 3,247 (99.5%)
others - 17 (0.5%).
Inhabited places
The number of the inhabited places in the municipality is 3.
Morodvis
Vidovište
Zrnovci
References
External links
Official website
Municipalities of North Macedonia
Eastern Statistical Region